

ที่ มท ๐๘16.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐0

เมษายน ๒๕67

เรื่อง การขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่น ระดับอำเภอ (ครู ข)

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ที่ มท 0207.4/ว 1284 ลงวันที่ 21 มีนาคม 2567

สิ่งที่ส่งมาด้วย 1. (ร่าง) โครงการขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับ

ประวัติศาสตร์ชาติไทยประจำท้องถิ่นระดับอำเภอ (ครู ข) จำนวน 1 ชุด

2. ตัวอย่างกำหนดการอบรม หลักสูตร 3 วัน จำนวน 1 ชุด

3. แบบฟอร์มการรับสมัครครู ข ระดับอำเภอ จำนวน 1 ชุด

4. แบบรายงานรายชื่อครู ข ระดับอำเภอ จำนวน 1 ชุด

ตามที่ กระทรวงมหาดไทยได้ดำเนินโครงการอบรมวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับจังหวัด (ครู ก) ประจำปีงบประมาณ พ.ศ. 2567 จำนวน 18 รุ่น จำนวน 2,190 คน และขอให้จังหวัดพิจารณาจัดอบรมขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ (ครู ข) หลักสูตร 3 วัน ให้รับสมัครกลุ่มเป้าหมายผู้รับการอบรมจากทุกอำเภอ โดยเชิญครูผู้สอนตามโครงการฝึกอบรมวิทยากรเพื่อทำหน้าที่ ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นทำหน้าที่เป็นครูผู้สอน และเชิญผู้ผ่านการอบรมวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับจังหวัด (ครู ก) ทำหน้าที่เป็นผู้ช่วยครูผู้สอน ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อให้การอบรมขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ (ครู ข) เป็นไปด้วยความเรียบร้อย จึงขอความร่วมมือจังหวัดดำเนินการ ดังนี้

1. แจ้งให้อำเภอรับสมัครบุคคลที่มีจิตอาสาอย่างน้อยอำเภอละ 3 คน เพื่อเข้ารับ การอบรมเป็นวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ (ครู ข) และรายงานผลการรับสมัครให้กรมส่งเสริมการปกครองท้องถิ่นทราบภายในวันที่ 15 พฤษภาคม 2567 โดยส่งเอกสารรายชื่อเป็นไฟล์ Excel ผ่านทาง Google Forms ลิงก์ https://bit.ly/3U15qM9

2. ให้จังหวัดจัดทำโครงการขยายผลวิทยากรเพื่อทำหน้าที่ผู้ถ่ายทอดความรู้เกี่ยวกับประวัติศาสตร์ชาติไทยประจำท้องถิ่นระดับอำเภอ (ครู ข) หลักสูตร 3 วัน โดยใช้งบประมาณของจังหวัด หรือขอรับการสนับสนุนจากองค์การบริหารส่วนจังหวัด หรือใช้งบประมาณจากแหล่งอื่น หรืออาจมอบหมายให้ ..

/องค์การ ...

-2-

องค์การบริหารส่วนจังหวัดเป็นเจ้าภาพจัดอบรมแทน สำหรับสถานที่จัดอบรมให้พิจารณาใช้สถานที่ของทางราชการ หน่วยงานของรัฐ หรือสถานที่อื่นที่เหมาะสมและมีที่พักสามารถพักค้างคืนได้ เช่น ศูนย์ศึกษาและพัฒนาชุมชน กองร้อยอาสารักษาดินแดน และค่ายลูกเสือ เป็นต้น โดยกรมส่งเสริมการปกครองท้องถิ่นจะเป็นผู้ประสานงาน กับครูผู้สอนเพื่อจัดทำกำหนดการอบรมของแต่ละจังหวัดภายหลังจากได้รับรายงานผลการรับสมัครครบทุกจังหวัด และจะแจ้งให้ทราบในโอกาสต่อไป..

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ........................................

ผอ.กศ. ........................................

ผอ.กง.สศ. …................................

หน.ฝ. ..........................................

จนท. ...........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th



QR Code สิ่งที่ส่งมาด้วย

(

bit.ly/4aWVOsB